22. februāris

**22. februāris** ir gada 53. diena pēc Gregora kalendāra. Līdz gada beigām ir atlikušas 312 (313 garajā gadā) dienas.

## Vārda dienas
Adrians, Adriāna, Adrija, Ārija, Rigonda

## Notikumi
* 1882. gads — dibināta Serbijas Karaliste.
* 1944. gads — Otrais pasaules karš: kļūdas dēļ ASV lidmašīnas veica Nīderlandes pilsētu Neimegenas, Arnemas un Deventeras bombardēšanu, vienā pašā Neimegenā gāja bojā gandrīz 800 cilvēku.
* 1958. gads — Ēģiptes un Sīrijas prezidenti parakstīja abu valstu apvienošanas paktu, dibinot Apvienoto Arābu Republiku.
* 1978. gads — ASV palaists pirmais eksperimentālais GPS pavadonis *[[Navstar 1]]*.
* 1978. gads — Sentlūsija ieguva neatkarību no Apvienotās Karalistes.
* 1980. gads — ASV olimpiskā hokeja izlase veica savu Brīnumu uz ledus, uzvarot PSRS hokeja izlasi ar 4—3 un iegūstot zelta medaļu.
* 1997. gads — Rozlinā, Skotijā zinātnieki paziņoja, ka tikusi klonēta aita Dollija, tā piedzima 1996. gada jūlijā.
* 2005. gads — Irānas provinces Kermānas Zarandas reģionā notika 6,4 ballu stipra zemestrīce, kurā gāja bojā 500 cilvēki un vairāk nekā 1000 ievainoti.
* 2007. gads — Alsungas novada Reģos, sociālās aprūpes centrā, notika ugunsgrēks, kurā dzīvību zaudēja 25 cilvēki; tas kļuva par postošāko ugunsgrēku Latvijas vēsturē.
* 2021. gads:
** par Gruzijas premjerministru kļuva Irakli Garibašvili.
** Rīgas apgabaltiesa atzina Aivaru Lembergu par vainīgu vairākos viņam inkriminētos noziegumos un piesprieda piecu gadu cietumsodu, naudas sodu un mantas konfiskāciju.
** no amata atkāpās Latvijas vīriešu basketbola izlases galvenais treneris Roberts Štelmahers.

## Dzimuši
* 1040. gads — Raši (רַשִׁ"י‏‎‎‎), rabīns (miris 1105. gadā)
* 1161. gads — Inocents III (*Innocentius III*), Romas pāvests (miris 1216. gadā)
* 1403. gads — Šarls VII (*Charles VII*), Francijas karalis (miris 1461. gadā)
* 1440. gads — Ladislavs Postums (*Ladislaus Postumus*), Austrijas hercogs un Bohēmijas karalis (miris 1457. gadā)
* 1788. gads — Artūrs Šopenhauers (*Arthur Schopenhauer*), vācu filozofs (miris 1860. gadā)
* 1824. gads — Pjērs Žansēns (*Pierre Janssen*), franču astronoms (miris 1907. gadā)
* 1840. gads — Augusts Bēbelis (*August Bebel*), vācu politiķis (miris 1913. gadā)
* 1857. gads:
** Roberts Beidens-Pauels (*Robert Baden-Powell*), anglis, skautu kustības dibinātājs (miris 1941. gadā)
** Heinrihs Rudolfs Hercs (*Heinrich Rudolf Hertz*), vācu fiziķis (miris 1894. gadā)
* 1873. gads (j.s, pēc v.s. ) — Jānis Endzelīns, latviešu valodnieks (miris 1961. gadā)
* 1877. gads — Harijs Lī (*Harry Lee*), amerikāņu vieglatlēts (miris 1937. gadā)
* 1878. gads — Gastons Alibērs (*Gaston Alibert*), franču paukotājs (miris 1917. gadā)
* 1880. gads — Ēriks Lemmings (*Eric Lemming*), zviedru vieglatlēts (miris 1930. gadā)
* 1900. gads — Luiss Bunjuels (*Luis Buñuel*), spāņu kinorežisors (miris 1983. gadā)
* 1903. gads — Frenks Remzijs (*Frank Ramsey*), britu matemātiķis (miris 1930. gadā)
* 1919. gads — Eduards Freimanis, latviešu futbolists (miris 1993. gadā)
* 1932. gads — Baiba Indriksone, latviešu aktrise (mirusi 2024. gadā)
* 1943. gads:
** Horsts Kēlers (*Horst Köhler*), Vācijas prezidents (miris 2025. gadā)
** Eduards Ļimonovs (*Эдуард Лимонов*), Krievijas politiķis, rakstnieks un dzejnieks (miris 2020. gadā)
* 1944. gads — Džonatans Demijs (*Jonathan Demme*), ASV kinorežisors (miris 2017. gadā)
* 1948. gads — Džons Eštons (*John Ashton*), amerikāņu aktieris (miris 2024. gadā)
* 1949. gads:
** Nikijs Lauda (*Niki Lauda*), Austrijas autosportists (miris 2019. gadā)
** Voldemārs Šļakota, latviešu uzņēmējs un sabiedrisks darbinieks
* 1950. gads — Džūlija Voltersa (*Julie Walters*), angļu aktrise
* 1952. gads — Khadga Prasāds Šarma Olī (李顯龍), Nepālas premjerministrs
* 1958. gads — Kaīss Saīds (قَيْس سْعَيِّد), Tunisijas prezidents
* 1959. gads — Kails Maklahlens (*Kyle MacLachlan*), ASV aktieris
* 1960. gads — Andrejs Veisbergs, latviešu valodnieks
* 1970. gads — Ivans Karasjovs (*Иван Карасёв*), krievu rakstnieks un žurnālists
* 1974. gads:
** Džeimss Blants (*James Blunt*), angļu mūziķis
** Andrejs Pavlovs, Latvijas hokejists
* 1975. gads — Drū Berimora (*Drew Barrymore*), ASV aktrise, producente un scenāriste
* 1984. gads — Branislavs Ivanovičs (*Бранислав Ивановић*), serbu futbolists
* 1992. gads — Hariss Seferovičs (*Haris Seferovic*), šveiciešu futbolists
* 2002. gads — Sonja Leinamo (*Sonja Leinamo*), somu biatloniste

## Miruši
* 1512. gads — Amerigo Vespuči (*Amérigo Vespucci*), itāliešu jūrasbraucējs (dzimis 1454. gadā)
* 1797. gads — Barons Minhauzens (*Baron Münchhausen*), neticamu stāstu autors (dzimis 1720. gadā)
* 1875. gads — Žans Batists Kamils Koro (*Jean-Baptiste Camille Corot*), franču gleznotājs (dzimis 1796. gadā)
* 1903. gads — Hugo Volfs (*Hugo Wolf*), austriešu komponists (dzimis 1860. gadā)
* 1913. gads — Ferdināns de Sosīrs (*Ferdinand de Saussure*), Šveices lingvistiķis (dzimis 1857. gadā)
* 1938. gads — Antonio Mačado (*Antonio Machado*), spāņu dzejnieks un esejists (dzimis 1875. gadā)
* 1939. gads — Aleksandrs Jegorovs (*Александр Егоров*), PSRS maršals (dzimis 1883. gadā)
* 1941. gads — Voldemārs Maldonis, latviešu luterāņu mācītājs, teologs (dzimis 1870. gadā)
* 1942. gads — Stefans Cveigs (*Stefan Zweig*), austriešu rakstnieks (dzimis 1881. gadā)
* 1968. gads — Verners Vekmanis (*Verner Weckman*), Somijas cīkstonis, inženieris, uzņēmējs (dzimis 1882. gadā)
* 1980. gads — Oskars Kokoška (*Oskar Kokoschka*), austriešu mākslinieks (dzimis 1886. gadā)
* 1987. gads — Endijs Vorhols (*Andy Warhol*), rusīnu izcelsmes ASV mākslinieks (dzimis 1928. gadā)
* 2006. gads — Sjūzena Kahramānere (*Suzan Kahramaner*), turku matemātiķe (dzimusi 1913. gadā)
* 2019. gads — Mārtiņš Milbrets, latviešu mākslinieks un scenogrāfs (dzimis 1965. gadā)
* 2021. gads — Armands Reinfelds, latviešu aktieris (dzimis 1965. gadā)
* 2026. gads — Nemesio Osegera-Servantess (*Nemesio Oseguera Cervantes*) jeb *El Mencho*, Meksikas noziedznieks, narkokarteļa līderis (dzimis 1966. gadā)

## Svētku un piemiņas dienas
* Neatkarības diena (Sentlūsija)

## Atsauces